**เจตนารมณ์การป้องกันและต่อต้าน**

**การทุจริตประพฤติมิชอบ**

**ปีงบประมาณ พ.ศ. ๒๕64**

****

**องค์การบริหารส่วนตำบลเกะรอ**

**อำเภอรามัน จังหวัดยะลา**



# ประกาศองค์การบริหารส่วนตำบลเกะรอ

**เรื่อง เจตนารมณ์การป้องกันและต่อต้านการทุจริตประพฤติมิชอบ**

**ประจำปีงบประมาณ พ.ศ. ๒๕64**

**...................................................**

 คณะผู้บริหารและพนักงานองค์การบริหารส่วนตำบลเกะรอ อำเภอรามัน จังหวัดยะลา มีเจตนารมณ์ร่วมกันที่จะป้องกันและต่อต้านการทุจริตคอร์รัปชั่น โดยให้ประชาชนมีส่วนร่วมในการตรวจสอบ โดยมีอุดมการณ์ในการมุ่งเสริมสร้างคุณภาพในการบริการประชาชนอย่างมีคุณธรรม และจริยธรรม ยึดมั่นในความรับผิดชอบต่อสังคม เคารพศักดิ์ศรีและคุณค่าความเป็นมนุษย์ ส่งเสริมคนดี มีจิตบริการ และดำเนินชีวิตพอเพียง ภายใต้หลักธรรมาภิบาล

ดังนั้น องค์การบริหารส่วนตำบลเกะรอ จึงขอประกาศเจตนารมณ์และความมุ่งมั่นต่อต้านการทุจริตคอร์รัปชั่นทุกรูปแบบ ดังต่อไปนี้

1. ให้คณะผู้บริหาร สมาชิกสภาฯ พนักงานส่วนตำบล ลูกจ้างประจำ และพนักงานจ้างทุกคนมุ่งเน้นการสร้างธรรมาภิบาลในการบริหารงานหรือปฏิบัติงาน และส่งเสริมการมีส่วนร่วมกับทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตประพฤติมิชอบได้
2. ในกรณีที่มีการกล่าวหาหรือพบเหตุอันควรสงสัยว่าคณะผู้บริหาร สมาชิกสภาฯ พนักงานส่วนตำบลและพนักงานจ้างกระทำการหรือเกี่ยวข้องกับการทุจริตประพฤติมิชอบ ทั้งในฐานะตัวการ ผู้ใช้ หรือผู้สนับสนุน ให้หัวหน้าส่วนราชการและหัวหน้าหน่วยงานดำเนินการตามอำนาจหน้าที่ภายใต้พระราชบัญญัติระเบียบบริหารราชการแผ่นดิน พ.ศ. 2534 และพระราชกฤษฎีกาว่าด้วยหลักเกณฑ์วิธีการบริหารกิจการบ้านเมืองที่ดี พ.ศ.2546 ประกอบกฎหมาย ระเบียบ ข้อบังคับที่เกี่ยวข้องกับการบริหารงานบุคคล โดยให้บังคับใช้มาตรการทางวินัย มาตรการทางปกครอง และมาตรการทางกฎหมายอย่างเฉียบขาดและรวดเร็ว
3. ในกรณีการจัดซื้อจัดจ้างของส่วนราชการและหน่วยงานของรัฐให้หัวหน้าส่วนราชการและหัวหน้าหน่วยงานของรัฐมีหน้าที่ในการควบคุม กำกับดูแล การดำเนินงานให้เป็นไปตามบทบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 อย่างเคร่งครัด
4. กรณีที่หัวหน้าส่วนราชการหรือผู้บังคับบัญชาปล่อยปละละเลยไม่ดำเนินการตามข้อ 2 และข้อ 3 ให้ถือเป็นความผิดวินัยหรือความผิดทางอาญาแล้วแต่กรณี
5. ให้องค์การบริหารส่วนตำบลเกะรอ ดำเนินการแสวงหา รวบรวม และดำเนินการอื่นใด เพื่อให้ได้มาซึ่งข้อเท็จจริงและพยานหลักฐานในการที่จะทราบรายละเอียดและพิสูจน์เกี่ยวกับการทุจริตในองค์กร รวมทั้งติดตาม เร่งรัดผลการดำเนินงานตามข้อ 1 ข้อ 2 ข้อ 3 และข้อ 4 และรายงานผลการปฏิบัติงานให้หน่วยงานที่เกี่ยวข้องรับทราบ

จึงประกาศให้ทราบโดยทั่วกัน

 ประกาศ ณ วันที่ 5 ตุลาคม พ.ศ. 2564

(นายหาแว ซารูมอ)

นายกองค์การบริหารส่วนตำบลเกะรอ